﻿ ATITUDINEA FAŢĂ DE MUNCĂ  ÎN SUBCULTURA CREATIVĂ VALERIU FRUNZARU LOREDANA IVAN cest articol prezintă rezultatele unui studiu care a investigat atitudinile faţă de muncă ale studenţilor români. Studiul A utilizează conceptul de „subcultură creativă” pentru a identifica prezenţa valorilor specifice acesteia printre studenţi. De asemenea, este realizată o paralelă cu valorile caracteristice proceselor de auto-actualizare, aşa cum sunt descrise de către Maslow (1954/2007), dar şi cu valorile promovate de către UE. Metodologia utilizată este cea a chestionarului. Rezultatele arată că atitudinile cu privire la muncă specifice subculturii creative au fost identificate şi printre studenţii români. Cu toate acestea, multe dintre persoanele de gen feminin, dar mai ales de gen masculin, cuprinse în eşantion, împărtăşesc valori specifice subculturii tradiţionale, fapt ce ar putea face dificilă punerea în practică a Strategiei Europene pentru Ocuparea Forţei de Muncă (SEO) cu privire la egalitatea de gen pe piaţa muncii. Cuvinte-cheie: subcultura creativă, atitudinea faţă de muncă, feminism, Strategia Europeană pentru Ocuparea Forţei de Muncă (SEO). SUBCULTURA CREATIVĂ CA ALTERNATIVĂ LA SUBCULTURILE TRADIŢIONALĂ ŞI MODERNĂ În urma unor cercetări cantitative şi calitative, de-a lungul a 13 ani, Paul H. Ray şi Sherry Ruth Anderson publică, în anul 2000, lucrarea Cultural creatives. How 50 million people are changing the world, care scoate în evidenţă existenţa, în SUA, a trei subculturi: modernă, tradiţională şi creativă (cultural creative). În opinia lui Ray şi Anderson (2000), subcultura creativă este rezultatul unui conflict cultural între modern şi tradiţional, care „oferă oportunitatea de a vindeca rănile războaielor culturale (cultural wars)”. Apărută în anii ’60 ai secolului XX, subcultura creativă, deşi îşi are rădăcinile în celelalte două subculturi, reprezintă o abordare nouă asupra lumii, care merge dincolo de modelul materialist al modernilor. Tradiţionalismul, care este o subcultură a memoriei sociale, este împărtăşit de persoane care acordă o importanţă deosebită familiei, bisericii şi comunităţii (Ray şi Anderson, 2000). Tradiţionalii susţin împărţirea patriarhală a rolurilor în familie, Adresa de contact a autorilor: Valeriu Frunzaru, Loredana Ivan, Şcoala Naţională de Studii Politice şi Administrative, Facultatea de Comunicare şi Relaţii Publice, str. Povernei, nr. 6–8, Bucureşti, România, e-mail: valeriu.frunzaru@comunicare.ro; loredana.ivan@comunicare.ro. CALITATEA VIEŢII, XXII, nr. 1, 2011, p. 49–59 50 VALERIU FRUNZARU, LOREDANA IVAN 2 critică modul de viaţă din marile oraşe şi în planul vieţii sexuale: pornografia, relaţiile extramaritale şi premaritale, respectiv avortul. De asemenea, ei consideră că toate reperele existenţei pot fi găsite în Biblie, că bărbaţii trebuie să fie mândri să îşi servească ţara prin serviciul militar şi că străinii nu sunt bine-veniţi. Tradiţionalii au în comun cu creativii cultural blamarea marilor concerne industriale şi a distrugerii mediului înconjurător, însă motivaţiile lor sunt diferite. Pe de o parte, creativii cultural se caracterizează prin nevoia de reîntoarcere la un stil de viaţă simplu şi prin orientarea către dezvoltarea personală (psihologică şi spirituală), respectiv către actualizarea sinelui. Pe de altă parte, tradiţionaliştii, datorită faptului că se găsesc într-o lume pe care nu o înţeleg şi care nu mai seamănă cu nimic din viaţa simplă de odinioară, simt că trăiesc într-un mediu aflat în continuă schimbare, care le oferă o senzaţie de nesiguranţă: „După ce am ascultat mai mulţi tradiţionalişti, se pare că există o psihologie a lor. Mai întâi aceştia simt că trebuie să se ferească de o lume modernă intruzivă pe care nu o înţeleg întru totul: filmele şi programele TV care abundă de sex şi scene violente, agenţiile guvernamentale, marile bănci, companii de asigurare şi de telefonie. Pentru că mare parte dintre lucrurile pe care ei le pot oferi nu sunt recompensate în societatea modernă, se tem, de asemenea, de o lume în care nu pot reuşi. Vor în general ca totul să fie alb sau negru pentru a avea senzaţia certitudinii. În concluzie, aceştia caută moduri de a trăi viaţa care sunt în acord cu propria tinereţe” (Ray şi Anderson, 2000). Pentru moderni este important să ai succes, mulţi bani (time is money) şi să fii la modă. Ei consideră că au dreptul să se bucure de divertismentul oferit de mass-media, că este iraţional să fii preocupat de viaţa interioară sau spirituală şi că fizicul uman este în mare parte asemenea unei maşini (Ray şi Anderson, 2000). Pentru moderni, a acţiona înseamnă a stabili clar scopurile şi mijloacele, a analiza lucrurile în părţile lor componente, deoarece eficienţa şi viteza de rezolvare a problemelor sunt prioritare. Aceste caracteristici, asociate credinţei că se poate face o analogie între majoritatea organizaţiilor şi maşini, ne amintesc de perspectiva lui Max Weber asupra birocraţiei ca tip ideal, caracterizată prin „precizie, viteză, lipsa ambiguităţii, cunoaşterea dosarelor, continuitate, discreţie, unitate, subordonarea strictă, reducerea fricţiunilor, a costurilor materiale şi personale” (Weber, 1921/1978). Cunoscutul sociolog german, analizând relaţia dintre spiritul capitalist şi etica protestantă, îl citează pe Benjamin Franklin, care face următoarea recomandare: „Ia aminte că timpul înseamnă bani. Cel care ar putea să câştige prin munca sa zece şilingi pe zi şi se plimbă o jumătate de zi sau leneveşte în odaia sa nu are voie, chiar dacă cheltuieşte pentru plăcerea sa numai şase pence, să pună la socoteală numai pe aceştia, ci, în plus, el a mai cheltuit cinci şilingi sau, mai precis, i-a irosit” (Weber, 1904–1905/1993). Calculul şi eficienţa specifice capitalismului sunt reliefate şi de George Ritzer (1993/2003), care asociază lumea modernă modelului de organizare McDonald’s, caracterizat prin eficienţă, calculabilitate, previzibilitate şi control. Subcultura creativă, spun Ray şi Anderson (2000), nu este o sinteză a subculturilor modernă şi tradiţională, ci o depăşire sui-generis a antinomiilor dintre 3 ATITUDINEA FAŢĂ DE MUNCĂ ÎN SUBCULTURA CREATIVĂ 51 acestea. „Creativii cultural [persoanele care împărtăşesc valorile subculturii creative, n.a.] sunt diferiţi în aproape orice priveşte stilul de viaţă: lucrurile pe care le cumpără, ce tipuri de magazine sau de produse aleg, consumul media, felul în care arată casele lor în interior şi în exterior, cererea lor de autenticitate în viaţa de zi cu zi şi criteriile pe care le folosesc când îţi spun ce este important şi ce nu” (Ray şi Anderson, 2000). Aceştia au în comun cu tradiţionalii dorinţa de a reconstrui comunitatea, crezând că relaţiile sunt importante, însă simpatizează şi cu ceea ce este străin şi exotic (sunt xenofili). În contrast cu modernii, creativii cultural sunt altruişti, idealişti (doresc să se implice în problemele referitoare la mediu sau comunitate), nu consideră succesul o prioritate, nu sunt materialişti financiar, cred 12 în simplitatea voluntară şi sunt preocupaţi de actualizarea sinelui. Trei caracteristici delimitează clar creativii cultural de celelalte subculturi: 1) preocuparea faţă de mediu (toţi creativii cultural au valori „verzi” – sunt interesaţi de ecologie şi de bunăstarea întregii planete); 2) preocuparea pentru egalitatea de gen şi îngrijorarea faţă de violenţa împotriva femeilor şi copiilor şi 3) preocuparea pentru combinarea dezvoltării spirituale şi psihologice. Aceste elemente de identitate culturală se reflectă şi în atitudinea faţă de muncă, care nu este doar o sursă de venit, de a câştiga cât mai mulţi bani (aşa cum este privită în subcultura modernă), ci o modalitate de dezvoltare personală, respectiv o modalitate de satisfacere a nevoii de actualizare a sinelui. Deşi cei doi autori americani acordă un spaţiu foarte restrâns analizei relaţiei dintre subcultura creativă şi actualizarea sinelui, sunt foarte multe elemente comune între caracteristicile creativilor cultural şi cele ale persoanelor cu sinele aflat în proces de actualizare (Frunzaru, 2008). Pentru membrii subculturii creative, „autenticitatea înseamnă că acţiunile tale corespund cu ceea ce crezi şi cu ceea ce spui” (Ray şi Anderson, 2000), iar sintagma care caracterizează scala valorilor actualizării sinelui, elaborată de Everett Shostrom (1963/1996), este: „trăiesc conform dorinţelor, plăcerilor şi valorilor mele”. De asemenea, un argument pentru importanţa relaţiei dintre actualizarea sinelui şi subcultura creativă este faptul că unul dintre capitolele lucrării lui Ray şi Anderson se numeşte „Waking up” (Trezirea), iar ideea centrală a acestuia este sintetizată în îndemnul: „Trezeşte-te. Trezeşte-te la adevăratul tău sine” (Ray şi Anderson, 2000). Preocuparea pentru egalitatea dintre bărbaţi şi femei pe piaţa forţei de muncă (feminism in work) face ca majoritatea (60%) creativilor cultural să fie femei (Ray şi Anderson, 2000). Cei care fac parte din subcultura creativă sunt nemulţumiţi că femeile nu sunt la fel de bine plătite ca bărbaţii, consideră că femeile nu ar trebui să se întoarcă la rolurile tradiţionale din societate, ci un procent mai mare de femei ar trebui să ocupe funcţii de conducere. Astfel de valori şi deziderate stau şi la baza Strategiei Europene 1 Cu privire la acest concept, Amitai Etzioni (2001/2002, p. 70) afirmă: „«Simplitatea voluntară» se referă la modul în care oamenii aleg – de bună voie, nu constrânşi de sărăcie, de programele de austeritate ale guvernului sau de închisoare – să-şi limiteze cheltuielile pe bunuri de consum şi servicii şi să cultive surse nematerialiste de satisfacţie şi sens al vieţii”. 2 Prin actualizarea sinelui, Abraham Maslow (1954/2007, p. 94) înţelege „dorinţa de împlinire de sine a oamenilor, mai exact de a-şi atinge potenţialul maxim în conformitate cu predispoziţia naturală”. 52 VALERIU FRUNZARU, LOREDANA IVAN 4 de Ocupare (SEO), care şi-a propus în liniile sale directoare (decizia 2005/600/EC) diminuarea decalajului dintre bărbaţi şi femei, atât în privinţa ratei de ocupare, cât şi a salarizării. Atingerea acestor scopuri, în contextul încurajării natalităţii, este posibilă doar printr-un echilibru dintre viaţa de familie şi cariera profesională, atât pentru femei, cât şi pentru bărbaţi. Politica de încurajare a creşterii cantităţii şi calităţii ocupării forţei de muncă în rândul femeilor poate avea succes numai printr-o schimbare a rolurilor, deci a normelor şi valorilor care reglementează genul social. Putem conchide că există o corespondenţă între valorile subculturii creative, ale persoanelor cu sinele aflat în proces de actualizare şi anumite valori care stau la baza UE (Frunzaru, 2008). Plecând de la acest cadru teoretic, am stabilit ca obiective cunoaşterea atitudinilor faţă de muncă şi faţă de egalitatea de gen pe piaţa muncii a studenţilor români, în contextul subculturilor creativă, modernă şi tradiţională. Conceptul de „subcultură creativă”, dezvoltat de Ray şi Anderson (2000), poate fi întâlnit în studii de marketing (Lee, 2006, Johnson, 2007), despre responsabilitatea socială corporativă (Giacalone, 2008, Markowitz, 2008), preocuparea pentru mediu (Kuecker, 2007, Roubanis, 2008) sau despre relaţia dintre religie şi spiritualitate (Kale, 2004). METODOLOGIE Pentru atingerea obiectivelor cercetării, autorii acestui articol au construit, în 3 cadrul unui proiect de cercetare mai larg , un chestionar pe care l-au aplicat pe un eşantion de convenienţă de 744 de studenţi din Bucureşti, Braşov, Cluj-Napoca, Craiova şi Constanţa. În privinţa caracteristicilor sociodemografice, persoanele din 4 ) şi eşantion au fost preponderent tinere (75,6% aveau vârsta de până la 30 de ani femei (71,5%). Plecând de la lucrarea lui Paul H. Ray şi Sherry Ruth Anderson (2000), am operaţionalizat conceptul de „subcultură creativă” prin construirea indicelui de cultură creativă (ICC), pe baza a 23 de itemi (Anexa). Itemii 1–6, 8, 9, 15 şi 18–23 sunt dihotomici, valoarea minimă şi valoarea maximă sunt singurele valori posibile. Itemii 7, 10–14, 16 şi 17 sunt scale de intensitate tip Likert cu cinci variante de răspuns. Am acordat o valoarea mai ridicată itemilor 15, 22 şi 23, deoarece Ray şi Anderson consideră religiozitatea personală (definită operaţional prin acordul pentru afirmaţia „Sunt religios în felul meu”) şi implicarea în problemele comunităţii ca fiind centrale în subcultura creativă. În ceea ce prieşte dimensiunea „feminism”, chestionarul a cuprins atât itemi care se referă la poziţia femeilor pe piaţa forţei de muncă cât şi la distribuirea rolurilor de gen în cadrul familiei. 3 Este vorba de proiectul de cercetare finanţat de CNCSIS „Cultural creatives. Impactul globalizării asupra valorilor şi stilurilor de viaţă în societatea contemporană din România”, coordonator prof. univ. dr. Paul Dobrescu. 4 Jumătate din eşantion este compus din studenţi cu vârsta mai mică de 24 de ani. Numărul mare de persoane din eşantion cu vârsta de peste 23 de ani se datorează studenţilor aflaţi la forma de învăţământ la distanţă. 5 ATITUDINEA FAŢĂ DE MUNCĂ ÎN SUBCULTURA CREATIVĂ 53 REZULTATE: ATITUDINEA STUDENŢILOR FAŢĂ DE MUNCĂ Pentru moderni este foarte important să aibă un loc de muncă bine plătit, chiar dacă nu obţin satisfacţii spirituale, preocuparea pentru viaţa interioară ocupând un rol secundar. În contrast, pentru creativii cultural, munca trebuie să fie o sursă a actualizării sinelui, respectiv o modalitate de combinare a dezvoltării spirituale cu cea psihologică. Mulţi dintre participanţi din eşantion au arătat interes atât pentru un loc de muncă bine plătit, chiar dacă acesta nu oferă satisfacţii în vederea dezvoltării personale, cât şi pentru un loc de muncă mai puţin bine plătit, dar care să-i stimuleze profesional (Figura 1 şi Figura 2). Trei din patru subiecţi consideră că o persoană, pentru a fi mulţumită cu locul de muncă, trebuie să-şi sporească continuu veniturile. Figura 1 Figura 2 Distribuţia răspunsurilor participanţilor la Distribuţia răspunsurilor participanţilor la studiu privind întrebarea: „Cât de important studiu privind întrebarea: „Cât de important credeţi că este pentru o persoană să aibă un loc credeţi că este pentru o persoană să aibă un de muncă bine plătit, chiar dacă nu face ceea loc de muncă care să o stimuleze profesional, ce-i place?” chiar dacă nu este bine plătit?” foarte important 14.3 foarte important 23.1 important 41.6 important 47.8 nici important, nici neimportant 23.9 nici important, nici neimportant 19.6 putin important 14.2 , putin important 7.2 , deloc de loc important 5.4 deloc de loc important NS/NR 0.72.2 0 1020304050 0 102030405060 Paradoxul care rezultă din distribuţia răspunsurilor prezentate în Figurile 1 şi 2 poate fi explicat prin faptul că persoanele căsătorite, deci cu responsabilităţi familiale, au acordat importanţă ambelor situaţii. Astfel persoanele care au răspuns în mod contradictoriu „important” şi „foarte important” la ambele întrebări sunt într-un procent mai mare căsătorite sau divorţate (40,6%) şi au o vârstă mai ridicată (în medie, 27,88 ani) decât persoanele care au afirmat în mod necontradictoriu că este important şi foarte important să ai „un loc de muncă care să te stimuleze profesional, chiar dacă nu este bine plătit” şi nu au acordat importanţă unui „loc de muncă bine plătit, chiar dacă nu face ceea ce-i place” (24,8% sunt căsătorite sau divorţate şi au vârsta medie de 24,58 ani). Un alt argument pentru această posibilă explicaţie a răspunsurilor paradoxale este corelaţia pozitivă între variabila „vârstă” 54 VALERIU FRUNZARU, LOREDANA IVAN 6 şi importanţa acordată ”unui loc de muncă bine plătit, chiar dacă nu face ceea ce-i place” (ρ = 0.22, p < .01, n = 725). Prin urmare, unii dintre respondenţi (n = 294) constrânşi de responsabilităţile familiale şi cu o mai mare experienţă de viaţă (mai în vârstă) au fost în situaţia de a da aceste răspunsuri paradoxale. În urma măsurării scalei de intensitate de tip Likert, cu cinci variante de răspuns, a rezultat faptul că în rândul persoanelor din eşantion există corelaţii semnificative între importanţa acordată, pe de o parte, unui „loc de muncă care să o stimuleze profesional, chiar dacă nu este bine plătit” şi pe de altă parte, „să aibă timp liber în care să poată face ceea ce îi place” (ρ = 0.17, p < .01, n = 735), respectiv „să aibă satisfacţii spirituale” (ρ = 0.20, p < .01, n = 733). De asemenea, există o corelaţie pozitivă între importanţa acordată timpului liber şi importanţa acordată satisfacţiilor spirituale (ρ = 0.26, p < .01, n = 737). În ceea ce priveşte subcultura modernă, există corelaţii semnificative între importanţa acordată „unui loc de muncă bine plătit, chiar dacă nu face ceea ce-i place” şi importanţa „posibilităţii de a cumpăra tot cea ce îşi doreşte, fără să se restrângă de la ceva” (ρ = 0.23, p < .01, n = 735) sau importanţa „deţinerii de proprietăţi (case, terenuri, automobile, acţiuni etc.” (ρ = 0.20, p < .01, n = 735). Aceste atitudini de valorificare a motivaţiei intrinseci la locul de muncă corelează pozitiv cu ICC. Acordul pentru afirmaţia „Este iraţional (o nebunie) să te preocupi de viaţa internă şi spirituală”, care corespunde valorilor subculturii moderne, aşa cum era de aşteptat, corelează negativ cu răspunsurile la afirmaţia „pentru ca o persoană să fie mulţumită în viaţă, este important să aibă satisfacţii spirituale” (ρ = –0.41, p < .01, n = 728), dar şi cu ICC (ρ = –0.24, p < .01, n = 432). Corelaţiile prezentate arată că acest tip de atitudine faţă de muncă se încadrează în spectrul mai larg al valorilor şi atitudinilor care corespund subculturii creative. Cu toate acestea, majoritatea subiecţilor (84%) au fost de acord (parţial sau total) cu afirmaţia: „Nu trebuie amestecată munca cu viaţa de familie”, fapt ce corespunde subculturii moderne, pentru care „este firesc să compartimentezi viaţa ta în sfere discrete şi separate: munca, familia, viaţa socială, viaţa sexuală, educaţia, politica, religia” (Ray şi Anderson, 2000). O astfel de compartimentare corespunde cu ceea ce John Goldthorpe, David Lockwood, Frank Bechhofer şi Jennifer Platt (1968/1970) au numit „atitudinea instrumentalistă faţă de muncă”, care, ca tip ideal, presupune interesul doar pentru beneficii financiare, nu şi pentru satisfacerea nevoii de actualizare a sinelui în muncă. Putem conchide, în urma analizei datelor oferite de ancheta sociologică pe bază de chestionar, că, în rândul studenţilor din eşantion, întâlnim atât atitudini moderne cât şi atitudini ce corespund subculturii creative. Paradoxal nu este faptul că există aşteptări ca locul de muncă să ofere satisfacţii financiare şi profesionale, ci faptul că unii participanţi au afirmat că fiecare nevoie este prioritară faţă de cealaltă. O posibilă explicaţie ar putea fi că, odată cu creşterea vârstei subiecţilor, scade importanţa acordată obţinerii de satisfacţii spirituale (ρ = –0.15, p < .01, n = 726), respectiv a prezenţei timpul liber în care să faci ceea ce îţi place (ρ = –0.28, p < .01, n = 729). Prin urmare, deşi participanţi îşi doresc pe lângă bani şi satisfacţii profesionale, responsabilităţile pe care le 7 ATITUDINEA FAŢĂ DE MUNCĂ ÎN SUBCULTURA CREATIVĂ 55 conferă statutul de adult impun, mai degrabă, o atitudine modernă asupra muncii. O altă posibilă explicaţie vine din diferenţa cu privire la nivelul de trai dintre România şi SUA. Caracteristic pentru creativii cultural este faptul că nu au probleme financiare şi sunt optimişti cu privire la viitor, în contextul în care nu sunt materialişti. Comparând nivelul de trai din România cu cel din SUA, putem presupune că este mai puţin probabil pentru români să nu aibă probleme financiare şi, în consecinţă, să fie optimişti faţă de viitor. Tabelul nr. 1 Corelaţia Spearman’s rho dintre ICC şi atitudinile creative faţă de muncă (n = 423) Pentru ca o persoană să fie Pentru ca o persoană să Pentru ca o persoană să mulţumită în viaţă, cât de important fie mulţumită în viaţă, fie mulţumită în viaţă, este să aibă un loc de muncă care să cât de important este să cât de important este să o stimuleze profesional, chiar dacă aibă satisfacţii spirituale aibă timp liber în care nu este bine plătit să facă ceea ce-i place? ICC 0.30** 0.31** 0.16** ** Corelaţia este semnificativă pentru p < .01. În ceea ce priveşte dimensiunea feministă, trebuie subliniat că aceasta este centrală în subcultura creativă. Acest lucru face ca pentru populaţia Statelor Unite, 60% dintre persoanele care împărtăşesc această subcultură să fie femei, procent ce creşte la două treimi pentru nucleul dur al acestui grup. Interesul pentru egalitatea de gen pe piaţa muncii şi în familie nu este limitat la dimensiunea umanistă a problemei. În UE, lipsa forţei de muncă determinată de scăderea natalităţii, dezechilibrul dintre numărul de muncitori (care contribuie la sistemele de asigurări) şi numărul de pensionari, individualizarea sistemelor de pensii care poate duce la feminizarea sărăciei în rândul pensionarilor, numărul mare de femei în vârstă care, cel puţin prin vot, creează o presiune asupra politicului etc. sunt factori pragmatici, care au făcut ca politica egalităţii de gen să fie centrală pentru SEO. Diminuarea decalajelor cu privire la ratele de ocupare şi salarizare (equal pay for equal work) sunt deziderate ale UE care se pot realiza numai prin schimbarea atitudinilor şi valorilor tradiţionale pentru care „patriarhatul trebuie să domine din nou viaţa de familie” (Ray şi Anderson, 2000). Împăcarea vieţii de familie cu viaţa profesională este posibilă inclusiv prin repoziţionarea rolurilor de gen în cadrul familiei, unde îngrijirea gospodăriei, pregătirea hranei sau îngrijirea persoanelor dependente (copii, persoane bolnave sau în vârstă) nu mai sunt obligaţii doar ale femeilor. Analizând răspunsurile subiecţilor cu privire la importanţa locului de muncă pentru femei şi a abilităţilor acestora de a ocupa funcţii de conducere în politică sau în afaceri, putem trage două concluzii. Pe de o parte, peste o cincime dintre subiecţii de gen feminin din eşantion consideră că „o soţie care nu lucrează este tot atât de împlinită ca şi una care are o slujbă plătită” (Tabelul nr. 2). De asemenea, aproape o treime dintre studentele din eşantion consideră că bărbaţii sunt lideri politici mai buni decât femeile, sau conduc mai bine afacerile. Pe de altă parte, se pot observa diferenţe mari între răspunsurile studenţilor şi răspunsurile studentelor, 56 VALERIU FRUNZARU, LOREDANA IVAN 8 în special cele referitoare la funcţiile de conducere. Aceste date vin în contradicţie cu politicile UE cu privire la creşterea ratei de ocupare în rândul femeilor. Dacă mulţi dintre participanţii de gen feminin nu consideră importantă prezenţa lor pe piaţa forţei de muncă, UE va întâmpina dificultăţi de fond în punerea în practică a SEO. Atitudinile participanţi cu privire la poziţia femeilor în funcţiile de conducere se pot constitui într-una dintre cauzele care determină numărul mic de femei din Parlamentul sau din Guvernul României. Tabelul nr. 2 În ce măsură sunteţi de acord cu următoarele afirmaţii? – % – total femei bărbaţi O soţie care nu lucrează este tot atât de împlinită ca şi una 26,4 22,4 35,4 care are o slujbă plătită. În general, bărbaţii sunt lideri politici mai buni decât femeile. 36,8 29,1 55,3 Bărbaţii conduc mai bine afacerile decât femeile. 19,6 11,6 39,9 Notă: Procentele se referă la numărul celor care au spus că sunt de acord „în mare măsură” sau „în foarte mare măsură” cu afirmaţiile din prima coloană. Tabelul nr. 3 Atitudini cu privire la împăcarea carierei profesionale cu viaţa de familie răspunsuri „Da”) Diferenţa dintre răspunsurile femeilor Dvs. credeţi că... % femei % bărbaţi şi bărbaţilor din 2 ) eşantion (χ este mai mult de datoria bărbaţilor decât a femeilor 33.58** 21,6 43,1 să aducă bani în casă? df = 1, n = 728 este mai mult de datoria femeilor decât a bărbaţilor 25.49** 19,5 36,8 să se ocupe de casă? df = 1, n = 728 13.91** bărbaţii pot creşte copii la fel de bine ca şi femeile? 65 53,4 df = 1, n = 730 femeile sunt învăţate să considere că nu este treaba 5.70 39 30,1 lor să conducă? df = 1, n = 679 nu există măsuri politice care să încurajeze femeile 11.63** 52,5 39,8 să participe în funcţii de conducere? df = 1, n = 680 bărbaţii sunt interesaţi ca femeile să nu intre în 8.36** 60,1 49,5 concurenţă cu ei pentru posturile de conducere? df = 1, n = 694 femeile sunt prea ocupate cu treburile gospodăreşti 0.08 22,3 23,6 şi nu mai au timp pentru posturi de conducere? df = 1, n = 715 ** Corelaţia este semnificativă pentru p < .01. Peste 50% dintre studente consideră că factori exteriori voinţei lor determină numărul mic de femei în funcţiile de conducere, pe de o parte, faptul că acestea sunt învăţate să creadă că nu este treaba lor să conducă şi, pe de altă parte, că nu există măsuri politice care să încurajeze acest lucru (Tabelul nr. 3). O astfel de abordare corespunde perspectivei lui Pierre Bourdieu care vorbeşte despre o relaţie 9 ATITUDINEA FAŢĂ DE MUNCĂ ÎN SUBCULTURA CREATIVĂ 57 de dominare, de menţinere a puterii bărbaţilor asupra femeilor, prin mijloace simbolice. „Atunci când cei dominaţi aplică fenomenului care îi domină nişte scheme care sunt produsul dominaţiei, sau, altfel spus, atunci când gândirea şi percepţia lor sunt structurate conform tocmai structurilor relaţiei de dominaţie care le este impusă, actele lor de cunoaştere sunt, inevitabil, nişte acte de recunoaştere a supunerii” (Bourdieu, 1998/2003). Această „supunere” rezultată prin impunerea unei reprezentări asupra genului social care corespunde intereselor bărbaţilor (ce pot induce, astfel, o „falsă conştiinţă” femeilor) poate fi o explicaţie pentru numărul mare de subiecţi de genul feminin care consideră că este mai mult de datoria lor să se ocupe de treburile casnice, iar bărbaţii trebuie să îşi asume rolul tradiţional de susţinător financiar al familiei (Tabelul nr. 3). Faptul că un număr mai mare de studenţi decât studente sunt de acord cu afirmaţiile ce corespund subculturii tradiţionale, în planul genului social, arată că în România, ca şi în SUA, valorile care corespund subculturii creative sunt mai prezente în rândul femeilor decât în rândul bărbaţilor. Trebuie menţionată, însă, corelaţia negativă între variabila „vârstă” şi variabila „este mai mult sarcina femeilor să se ocupe de treburile gospodăriei” (r = –0.12, p < .01), care arată că populaţia mai tânără este mai deschisă în a accepta valorile specifice subculturii creative referitoare la gen sau SEO. CONSIDERAŢII FINALE În condiţiile în care petrecem în timpul săptămânii, la serviciu, cel puţin o jumătate din perioada de veghe, când locul de muncă oferă atât mijloacele financiare necesare existenţei, cât şi satisfacţii profesionale sau chiar devine un mijloc de actualizare a sinelui, putem afirma că profesia, alături de genul social şi de vârstă sunt statusuri fundamentale. Munca a fost abordată de toţi marii sociologi, subliniindu-i dimensiunea socială, economică şi politică. Ray şi Anderson (2000) au integrat atitudinea faţă de muncă în cadrul mai larg al subculturilor tradiţionale, modernă şi creativă, insistând asupra importanţei acordate de către creativii cultural dezvoltării spirituale şi psihologice, respectiv feminismului în muncă. Am sesizat corespondenţa dintre subcultura creativă, valorile persoanelor cu sinele aflat în proces de actualizare şi valorile care stau la baza UE, subliniind nevoia unui fond valoric şi atitudinal pentru ca SEO să aibă rezultatele dorite. Prezenţa atitudinilor tradiţionale în rândul femeilor, dar mai ales în rândul bărbaţilor, poate fi privită cu optimism, ţinând cont de faptul că frecvenţa acestor atitudini scade odată cu vârsta. Limitele cercetării sunt, în primul rând, legate de faptul că eşantionul a fost unul de convenienţă, neprobabilist, limitat la un grup omogen de studenţi, în primul rând de sex feminin, cu vârsta de până la 30 de ani. Importanţa temei de cercetare, în contextul schimbărilor valorice, al globalizării şi al integrării României în Uniunea Europeană este un argument pentru continuarea cercetării pe un eşantion reprezentativ la nivel naţional. Dincolo de câştigul teoretic, rezultatele unei 58 VALERIU FRUNZARU, LOREDANA IVAN 10 cercetări reprezentative pentru populaţia adultă a României pe tema valorilor specifice subculturii creative sunt utile dezvoltării şi punerii în practică a politicilor din domeniul ocupării forţei de muncă. Anexa Construcţia indicelui culturii creative (ICC) Val. Val. Itemi min. max. 1. Disponibilitatea de a desfăşura activităţi neplătite în cadrul organizaţiei/asociaţiei, 0 1 dacă această acţiune vizează probleme la nivelul blocului/străzii. 2. Disponibilitatea de a desfăşura activităţi neplătite în cadrul organizaţiei/asociaţiei, 0 1 dacă această acţiune vizează probleme la nivelul cartierului. 3. Disponibilitatea de a desfăşura activităţi neplătite în cadrul organizaţiei/asociaţiei, 0 1 dacă această acţiune vizează probleme la nivelul oraşului. 4. Disponibilitatea de a desfăşura activităţi de îngrijire/sprijin neplătite pentru a ajuta 0 1 o persoană necunoscută. 5. Disponibilitatea de a dona bani pentru a ajuta o persoană necunoscută. 0 1 6. Disponibilitatea de a participa la activităţi de strângere de fonduri pentru a ajuta o 0 1 persoană necunoscută. 7. Acordul pentru afirmaţia „o soţie care nu lucrează este tot atât de împlinită ca şi 1 4 una care are o slujbă plătită”. 8. Acordul pentru afirmaţia „este mai mult de datoria bărbaţilor decât a femeilor să 0 3 aducă bani în casă”. 9. Acordul pentru afirmaţia „este mai mult de datoria femeilor decât a bărbaţilor să se 0 3 ocupe de casă”. 10. Importanţa unui loc de muncă stimulator din punct de vedere profesional, chiar 1 5 dacă nu este bine plătit. 11. Importanţa de avea satisfacţii spirituale. 1 5 12. Atenţia acordată reprezentativităţii în momentul cumpărării hainelor. 1 5 13. Atenţia acordată simplităţii în momentul cumpărării hainelor. 1 5 14. Criteriul posibilităţii de a cunoaşte alte culturi şi civilizaţii în alegerea destinaţiilor 1 5 de vacanţă. 15. Religiozitate personală („Sunt religios în felul meu”). 0 5 16. Dorinţa de a crea o societate mai bună. 1 5 17. Credinţa că mediul înconjurător trebuie protejat, chiar dacă pentru aceasta dispar 1 4 locuri de muncă. 18. Preocuparea pentru a cumpăra produse organice. 0 2 19. Disponibilitatea de a plăti mai mult pentru apa menajeră, în vederea protejării 0 1 mediului înconjurător. 20. Disponibilitatea de a plăti mai mult pentru produsele alimentare, în vederea 0 1 protejării mediului înconjurător. 21. Disponibilitatea de a plăti mai mult pentru transportul public, în vederea protejării 0 1 mediului înconjurător. 22. Apartenenţa la un partid politic. 0 4 23. Apartenenţa la un/o ONG/asociaţie. 0 4 11 ATITUDINEA FAŢĂ DE MUNCĂ ÎN SUBCULTURA CREATIVĂ 59 BIBLIOGRAFIE 1. Bourdieu, P., Dominaţia masculină, Bucureşti, Editura Meridiane, 2003. 2. Etzioni, A., Societatea monocromă, Iaşi, Editura Polirom, 2002. 3. Frunzaru, V., Cultura creativă, actualizarea sinelui şi incluziunea socială, în Dobrescu, P. (coord.), Cultural creatives. Cercetări privind evoluţia valorilor în societatea românească, Bucureşti, Editura comunicare.ro, 2008, pp. 41–84. 4. Giacalone, R. A., Jurkiewicz, C. L., Deckop, J. R., On ethics and social responsibility: The impact of materialism, postmaterialism, and hope, în „Human Relations”, 61, 2008, pp. 483–514. 5. Johnson, K. K. P., The U.S. Apparel Industry. Futuring With Undergraduate Students in Apparel Majors, în „Clothing and Textiles Research Journal”, 25, 2007, pp. 283–306. 6. Kale, S. H., Spirituality, Religion, and Globalization, în „Journal of Macromarketing”, 24, 2004, pp. 92–107. 7. Kuecker, G. D., Fighting for the Forests. Grassroots Resistance to Mining in Northern Ecuador, în „Latin American perspectivas”, 34, 2007, pp. 94–107. 8. Lee, S., Marketing Cultural Products on the Internet: Targeting Cultural Creatives, în „Clothing and Textiles Research Journal”, 24, 2006, pp. 33–45. 9. Lodge, D., Meserie, Iaşi, Editura Polirom, 2002. 10. Goldthorpe, J. H., Lockwood, D., Bechhofer, F., Platt, J., The Affluent Worker: Industrial Attitudes and Behavior, Cambridge, Cambridge University Press, 1970. 11. Markowitz, L., Can Strategic Investing Transform the Corporation?, în „Critical Sociology”, 34, 2008, pp. 681–707. 12. Maslow, A., Motivaţie şi personalitate, Bucureşti, Editura Trei, 2007. 13. Ray, P. H., Anderson, S. R., Cultural Creatives. How 50 Million People Are Changing the World, New York, Three Rivers Press, 2000. 14. Ritzer, G., Mcdonalizarea societăţii, Bucureşti, Editura comunicare.ro, 2003. 15. Roubanis, J. L., Comparison of Environmentally Responsible Consumerism and Voluntary Simplicity Lifestyle between U.S. and Japanese Female College Students, în „Family and Consumer Sciences Research Journal”, 37, 2008, pp. 210–218. 16. Shostrom, E. L., Personal Orientation Inventory. An Inventory for Measurement of Self- Actualization, San Diego, Educational and Industrial Testing Service, 1996. 17. Weber, M., Economy and Society. An Outline of Interpretative Sociology, (vol. I–II), Berkeley, University of California Press, 1978. 18. Weber, M., Etica protestantă şi spiritul capitalismului, Bucureşti, Editura Humanitas, 1993. his article presents the research results of a study that investigated the attitudes towards work of Romanian students. T The study employs the concept of the “creative subculture” in order to indetify the specific values among students. Moreover, a paralel is made with the values of self/actualizing processes as described by Maslow (1954/2007) and with the values promoted by EU. The methodology consisted of a survey among Romanian students using a questionnaire. The results show that the attitudes towards work that can be subscribed to creative subculture are to be found among Romanian students. However, a significant proportion of female students and most male students share the attitudes and values belonging to traditional subculture. This might prove to make difficult the implementation of the European Strategy for Employment in respect to equal opportunities on the labour market. Keywords: creative subculture, attitude towards work, feminism, European Employment Strategy (EES). Primit: 27. 06. 2010 Acceptat: 22. 12. 2010 Redactor: Ioan Mărginean 